Document ID: 31999R1678

ΚΑΝΟΝΙΣΜΟΣ (ΕΚ) αριθ. 1678/1999 ΤΟΥ ΣΥΜΒΟΥΛΙΟΥ
της 19ης Ιουλίου 1999
για την τροποποίηση του κανονισμού (ΕΟΚ) αριθ. 2332/92 περί των αφρωδών οίνων των παραγομένων στην Κοινότητα καθώς και του κανονισμού (ΕΟΚ) αριθ. 4252/88 σχετικά με την παρασκευή και εμπορία κρασιών λικέρ που παράγονται στην Κοινότητα
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37,
την πρόταση της Επιτροπής(1),
τη γνώμη του Ευρωπαϊκού Κοινοβουλίου(2),
τη γνώμη της Οικονομικής και Κοινωνικής Επιτροπής(3),
Εκτιμώντας ότι τα άρθρα 11 και 16 του κανονισμού (ΕΟΚ) αριθ. 2332/92(4) και το άρθρο 6 παράγραφος 2 του κανονισμού (ΕΟΚ) αριθ. 4252/88(5) καθορίζουν τη μέγιστη περιεκτικότητα σε θειώδη ανυδρίτη των αφρωδών οίνων και των οίνων λικέρ· ότι αυτά τα ίδια άρθρα προβλέπουν ότι η Επιτροπή θα υποβάλει, πριν από την 1η Απριλίου 1999, έκθεση στο Συμβούλιο σχετικά με την εν λόγω περιεκτικότητα, η οποία θα συνοδεύεται, ενδεχομένως, από προτάσεις· ότι είναι σκόπιμο να υπάρξει συνέπεια μεταξύ των προτεινόμενων μέτρων και άλλων που υποχρεούται να θεσπίσει η Επιτροπή· ότι, επομένως, ενδείκνυται να μετατεθεί η προαναφερόμενη λήξη· ότι το ίδιο πρέπει να γίνει και για τις λέξεις που προβλέπονται στο άρθρο 4 παράγραφος 2 του κανονισμού (ΕΟΚ) αριθ. 4252/88,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2332/92 τροποποιείται ως εξής:
1. Στο άρθρο 11 παράγραφος 3, οι ημερομηνίες "1η Απριλίου 1999" και "1η Σεπτεμβρίου 1999" αντικαθίστανται, αντίστοιχα, από τις ημερομηνίες "1η Απριλίου 2000" και "1η Σεπτεμβρίου 2000".
2. Στο άρθρο 16 παράγραφος 3, οι ημερομηνίες "1η Απριλίου 1999" και "1η Σεπτεμβρίου 1999" αντικαθίστανται, αντίστοιχα, από τις ημερομηνίες "1η Απριλίου 2000" και "1η Σεπτεμβρίου 2000".
Άρθρο 2
Ο κανονισμός (ΕΟΚ) αριθ. 4252/88 τροποποιείται ως εξής:
1. Στο άρθρο 4 παράγραφος 2, οι ημερομηνίες "1η Απριλίου 1999" και "1η Σεπτεμβρίου 1999" αντικαθίστανται, αντίστοιχα, από τις ημερομηνίες "1η Απριλίου 2000" και "1η Σεπτεμβρίου 2000".
2. Στο άρθρο 6 παράγραφος 2, οι ημερομηνίες "1η Απριλίου 1999" και "1η Σεπτεμβρίου 1999" αντικαθίστανται, αντίστοιχα, από τις ημερομηνίες "1η Απριλίου 2000" και "1η Σεπτεμβρίου 2000".
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Ιουλίου 1999.

Labels: 7
3
17